rejauldu/bengali-wikipedia huggingface dataset:
সিদ্ধেশ্বর মুখোপাধ্যায় (১৯১২ – ৮ জুলাই ১৯৯৯) ছিলেন বিশ শতকের বাংলার বিশিষ্ট সংগীতশিল্পী।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪৩০,  তিনি বিখ্যাত সঙ্গীতশিল্পী মানবেন্দ্র মুখোপাধ্যায়ের পিতৃব্য এবং রত্নেশ্বর মুখোপাধ্যায় ও সত্যেশ্বর মুখোপাধ্যায়ের অনুজ ছিলেন।  সংক্ষিপ্ত জীবনী  সিদ্ধেশ্বর মুখোপাধ্যায়ের জন্ম  ব্রিটিশ ভারতের অধুনা  বাংলাদেশের বরিশাল জেলার উজিরপুরে ১৯১২ খ্রিস্টাব্দের দোলপূর্ণিমা তিথিতে। পিতা গজেন্দ্রনাথ মুখোপাধ্যায় ছিলেন সঙ্গীতরসিক। মাতা সুশীলাসুন্দরী দেবী। তার ডাক নাম ছিল মধু।  সিদ্ধেশ্বরেরা ছিলেন দশ ভাই। কিন্তু সিদ্ধেশ্বর, রত্নেশ্বর এবং সত্যেশ্বর সঙ্গীত চর্চা করতেন। পিতার কাছেই সিদ্ধেশ্বরের প্রথম সঙ্গীত শিক্ষা। পরে অবশ্য বিখ্যাত বহু ওস্তাদের কাছে তালিম নেন। নয় বৎসর বয়সেই কংগ্রেসের অধিবেশনে মহাত্মা গান্ধীর উপস্থিতিতে সঙ্গীত পরিবেশন করেন। কৈশোরেই স্বাধীনতা সংগ্রামীদের জন্য গান গেয়ে তাদের উদ্বুদ্ধ করতেন এবং এই কারণে তিনি কারারুদ্ধও হয়েছেন।  দেশভাগের পর তারা কলকাতায় চলে আসেন। ডাকবিভাগে চাকরির পাশাপাশি সঙ্গীত চর্চা করেছেন। মুজফফরপুরে তার  আলাপ হয় কাজী নজরুলের সঙ্গে। তার অন্যতম ছাত্র, ঘনিষ্ঠ সঙ্গী ও বিশেষ স্নেহভাজন হয়ে ওঠেন সিদ্ধেশ্বর।নজরুল গীতির শিল্পী হিসাবে খ্যাত ও পরিচিত হলেও তিনি টপ্পা, গজল, ভজন, কীর্তন গানের দক্ষ শিল্পী ও শিক্ষক ছিলেন। ১৯৩১ খ্রিস্টাব্দে  নজরুলের তত্ত্বাবধানে তার প্রথম নজরুল গীতি তোমার বীণার মূর্ছনাতে প্রকাশিত হয়। ১৯৪০ খ্রিস্টাব্দে রবীন চট্টোপাধ্যায়ের সুরে এবং  হীরেন বসুর কথায় বৃন্দাবন পথযাত্রী গানটি তাকে জনপ্রিয়তা দেয়। ১৯৩২ খ্রিস্টাব্দ হতে তিনি  আকাশবাণীর কলকাতা কেন্দ্রের সঙ্গে যুক্ত হন। তিনি সুরারোপ করেছেন বেশ কিছু বাংলা ছবিতে। রিক্তা ছবির সুরকার ও নেপথ্য গায়কও ছিলেন। ১৯৪১ খ্রিস্টাব্দের ৭ আগস্ট রবীন্দ্র-প্রয়াণের দিন  বীরেন্দ্রকৃষ্ণ ভদ্রের আহ্বানে আকাশবাণীতে বন্দে মাতরম্ গেয়েছিলেন তিনি।     রবীন্দ্রভারতী বিশ্ববিদ্যালয় তাকে সাম্মানিক ডক্টরেট উপাধিতে ভূষিত করে।  জীবনাবসান খ্যাতনামা শিল্পী সিদ্ধেশ্বর মুখোপাধ্যায় ১৯৯৯ খ্রিস্টাব্দের ৮ জুলাই কলকাতায় প্রয়াত হন। কৃষ্ণা মজুমদার শিল্পীর কন্যা।   তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:বরিশাল বিভাগের সঙ্গীতজ্ঞ বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় সঙ্গীত শিল্পী বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:উজিরপুরের ব্যক্তি
নজরুলনগর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।   আয়তন  নজরুলনগর ইউনিয়নের আয়তন ১৭,৬৩৫ একর।   প্রশাসনিক কাঠামো  নজরুলনগর ইউনিয়ন চরফ্যাশন উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী নজরুলনগর ইউনিয়নের মোট জনসংখ্যা ২০,৮৫৭ জন। এর মধ্যে পুরুষ ১০,৩২৪ জন এবং মহিলা ১০,৫৩৩ জন। মোট পরিবার ৪,২৬২টি।   শিক্ষা  ২০১১ সালের আদমশুমারি অনুযায়ী নজরুলনগর ইউনিয়নের সাক্ষরতার হার ২৯.৯%।   আরও দেখুন   চরফ্যাশন উপজেলা  দক্ষিণ আইচা থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:চরফ্যাশন উপজেলার ইউনিয়ন
তেনজিং-হিলারী বিমানবন্দর , (লুকলা বিমানবন্দর নামেও পরিচিত),  নেপালের পূর্বাঞ্চলে সাগরমাথা অঞ্চলের লুকলা শহরের একটি বিমানবন্দর। মার্কিন যুক্তরাষ্ট্রের হিস্ট্রি" টিভি চ্যানেলের ২০১০ সালে প্রচারিত পৃথিবীর ঝুঁকিপূর্ণ বিমানবন্দর" নামের এক অনুষ্ঠানে ই বিমানবন্দরকে বিশ্বের সবচেয়ে ঝুঁকিপূর্ণ বিমানবন্দর হিসাবে উল্লেখ করা হয়েছে।Most Extreme Airports; The History Channel; 26 August 2010.  প্রথম মাউন্ট এভারেস্ট বিজয়ী এবং এই বিমানবন্দরের নির্মাণকাজে গুরুত্বপূর্ণ ভূমিকা রাখার স্বীকৃতিস্বরূপ,  ২০০৮ সালে স্যার এডমন্ড হিলারি এরং শেরপা তেনজিং নোরগে -এর নামানুসারে এই বিমানবন্দরের নতুন নাম রাখা হয় তেনজিং-হিলারী বিমানবন্দর।  এই বিমানবন্দর জনপ্রিয় কারণ, লুকলা থেকে অধিকাংশ পর্বতারোহীরা মাউন্ট এভারেস্ট বেস ক্যাম্পে যায়। দিনের বেলা ভালো আবহাওয়াতে লকলা থেকে কাঠমান্ডুতে প্রতিদিন বিমান চলাচল করে। যদিও স্বল্পদুরত্বে অবস্থিত, তারপরে লুকলাতে নিয়মিত বৃষ্টি হয় যখন কাঠমান্ডু রৌদ্রজ্জল থাকে। ঝড়ো বাতাস, ঘন মেঘ এবং দৃষ্টিসীমা কমার কারণে প্রায়শই ফ্লাইট দেরি হয় বা বিমানবন্দর বন্ধ করা হয়। কাঁটাতার বেষ্টনী ঘেরা এই বিমানবন্দরে ২৪ ঘণ্টা নেপাল আর্মড পুলিশ বা নেপাল পুলিশ পাহারা দেয়।  সুবিধাসমুহ পিচের আস্তরের রানওয়ের এই বিমানবন্দরে শুধুমাত্র হেলিকপ্টার এবং অন্যান্য ছোট বিমান অবতরন করতে পারে। এর রানওয়ে  ×  এবং ১১.৭% ঢালু। এই বিমানবন্দরের উচ্চতা ।   এখানে ০৬ রানওয়ে শুধুমাত্র বিমান অবতরন এবং রানওয়ে ২৪ শুধুমাত্র বিমান উড্ডয়নের জন্য ব্যবহৃত হয়। স্বল্প রানওয়ে এবং ভূখণ্ডের কারণে এখানে বড় বিমান অবতরন সম্ভব নয়।  ফ্লাইট সূচি  লুকলা ফ্লাইট বা তেনজিং-হিলারী বিমানবন্দর সাধারনত সাকাল ৬ঃ৩০ থেকে বিকাল ৩ঃ৩০ পর্যন্ত খোলা থাকে।  এয়ারলাইন্স এবং গন্তব্যস্থল thumb|Tara Air Do 228 at Tenzing-Hillary Airport  ঘটনা এবং দুর্ঘটনা ১৫ অক্টোবর ১৯৭৩ - নেপাল এয়ারলাইন্সের একটি বিমান অবতরনের সময় ক্ষতিগ্রস্ত হয়। তিনজন ক্রু এবং তিনজন যাত্রী অক্ষত থাকে।Aviation Safety Network , retrieved 18 November 2006. ৯ জুন ১৯৯১ - নেপাল এয়ারলাইন্সের কাঠমান্ডু থেকে আগত একটি বিমান অবতরনের সময় খারাপ আবহাওয়ায় বিধ্বস্ত হয়। বিমানে থাকা ৩ জন ক্রু এবং ১৪ জন যাত্রী জখম হয়। ২৬ সেপ্টেম্বর ১৯৯২ - রয়াল নেপালের একটি বিমান উড্ডয়নের সময় হোঁচট খায় এবং মেরামতের অযোগ্য ক্ষতিগ্রস্ত হয়। বারজন যাত্রী এবং তিনজন ক্রূর সবাই বেচে যায়। ১২ অক্টোবর ২০১০ - সীতা এয়ারের একটি বিমান অবতরনের সময় ব্রেক নষ্ট হয়ে রানওয়ের বাইরেরে দেয়ালে আটকে যায়। সকল যাত্রী এবং ক্রু আহত অবস্থায় বের হয়ে আসে; বিমানের সম্মুখভাগ ক্ষতিগ্রস্ত হয়।Air Crash Observer  , accessed 15 December 2010  ২৬ সেপ্টেম্বর ২০১৩ - এয়ার ডিনাস্টির একটি হেলিকপ্টার বেষ্টনীর কাঁটাতারে আটকে বিধ্বস্ত হয়। তিনজন যাত্রী এবং ক্যাপ্টেন বেঁচে যায়; কয়েকদিন পরে একজন মারা যায়।  গ্যালারি  তথ্যসূত্র  বহিঃসংযোগ  Video of operations at the Lukla airport from YouTube  Video guide to taking off and landing at Lukla Airport Photo of aircraft departing Lukla from Airliners.net "Most Dangerous airport in the world" Lukla Airport video  বিষয়শ্রেণী:নেপালের বিমানবন্দর বিষয়শ্রেণী:বিমানবন্দর বিষয়শ্রেণী:১৯৬৪-এ নেপালে প্রতিষ্ঠিত
থাম্ব|ডান|আঙ্গুলের মাথায় ভারসাম্যপূর্ণ অবস্থায় রাখতে এই খেলনাটিতে ভরকেন্দ্রের মূলনীতি প্রয়োগ করা হয়েছে।  পদার্থবিজ্ঞানের ভাষায় বস্তুর ভরকেন্দ্র হলো এমনই একটি কাল্পনিক বিন্দু যেখানে বস্তুটির সমস্ত ভর কেন্দ্রীভূত আছে বলে বিবেচনা করা যেতে পারে। এটি বস্তুর সেই বিন্দু যেখানে বল প্রয়োগ করলে বস্তুটির কৌণিক ত্বরণ না ঘটে বরং এতে রৈখিক ত্বরণের সৃষ্টি হয় অর্থাৎ এই বিন্দুতে বল প্রয়োগ করলে কেবল বলের দিকে বস্তুর সরণ হয় বা হতে চায়। অন্যভাবে বলা যায়, যে কোন আকৃতির নির্দিষ্ট একটি বস্তুর ভরকেন্দ্র হলো নিউটনের গতিসূত্রসমূহ প্রয়োগের নিমিত্তে কল্পিত এমনই একটি কণা যে কণাটি ঐ বস্তুটির সমতূল্য।  পরিভাষা বস্তুর ভরকেন্দ্র পরিভাষাটি ইংরেজি Center of mass এর বাংলা। বাংলাভাষী পাঠপুস্তকে বস্তুর ভরকেন্দ্রকে অনেক ক্ষেত্রেই সংক্ষেপে শুধু ভরকেন্দ্ররূপে লেখা হয়। ইংরেজি বলয়ে এই বিন্দুটিকে কখনো কখনো ভারসাম্য বিন্দুও বলা হয়ে থাকে।  ত্রিভুজের ভরকেন্দ্র থাম্ব|ডান|ত্রিভুজের ভরকেন্দ্র কোন ত্রিভুজের শীর্ষবিন্দুত্রয় থেকে এদের বিপরীত বাহুর মধ্যবিন্দু পর্যন্ত যে তিনটি রেখাংশ  আঁকা যায় সেই রেখাংশ তিনটি যে বিন্দুতে পরস্পরকে ছেদ করে তাকে জ্যামিতিতে ভরকেন্দ্র বলা হয়। অর্থাৎ ত্রিভুজের ভরকেন্দ্র হলো ত্রিভুজটির মধ্যমাত্রয়ের ছেদবিন্দু।  অভিকর্ষ কেন্দ্র বা ভারকেন্দ্র thumb|Diagram of an educational toy that balances on a point: the center of mass (C) settles below its support (P) একটি বস্তুকে যেভাবেই রাখা হোক না কেন বস্তুর কাঠামোর অভ্যন্তরে (বস্তুটির পদার্থের মধ্যে থাকতেই হবে এমনটা নয় কিন্তু) কল্পিত যে একমাত্র বিন্দুটিতে বস্তুটির সামগ্রিক ওজন বল প্রযুক্ত হয় বলে বিবেচনা করা যেতে পারে সেই বিন্দুটিই ঐ বস্তুর অভিকর্ষ কেন্দ্র বা ভারকেন্দ্র। আবার একটি বস্তুকে অসংখ্য ক্ষুদ্র  কণার সমষ্টি বিবেচনা করা হলে বস্তুটির প্রতিটি বিন্দুতে প্রযুক্ত খাড়া নিম্নমুখী পরস্পর সমান্তরাল  (অভিকর্ষ) বলগুলোর ক্ষেত্রে যে বিন্দুটি এদের লব্ধির ক্রিয়াবিন্দুরূপে কাজ করবে সেটিই হবে উদ্দিষ্ট বস্তুটির অভিকর্ষ কেন্দ্র। একটি বস্তুর কেবল একটিই ভারকেন্দ্র থাকবে এবং বস্তটির অবস্থানের (অবশ্যই আকৃতি নয়) পরিবর্তন ঘটালেও ভারকেন্দ্রটি আগে বস্তুটির যেখানে ছিল সেখানেই থাকবে। সুষম ঘনত্ব ও পুরুত্বের, যে কোন ত্রিভুজাকার পাতের ভারকেন্দ্র এর মধ্যমাত্রয়ের ছেদবিন্দুতে অর্থাৎ ত্রিভুজটির ভরকেন্দ্রে অবস্থান করে। সুষম গোলকের(ফাঁপা বা নিরেট যাই হোক) ভারকেন্দ্র থাকে এর জ্যামিতিক কেন্দ্রে।  তথ্যসূত্র  গ্রন্থপঞ্জি ও বিবিধ প্রবন্ধ                                                                  বিষয়শ্রেণী:চিরায়ত বলবিজ্ঞান বিষয়শ্রেণী:ভর বিষয়শ্রেণী:জ্যামিতিক কেন্দ্র
বাঙ্গালহালিয়া বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।   আয়তন  বাঙ্গালহালিয়া ইউনিয়নের আয়তন ৬,৪০০ একর (২৫.৯০ বর্গ কিলোমিটার)। এটি রাজস্থলী উপজেলার সবচেয়ে ছোট ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১০,৯৪৮জন। এর মধ্যে ৫,১৫৭জন বৌদ্ধ, ৩,৯৩৪জন মুসলিম, ১,৬৬০জন হিন্দু, ১৯৬জন খ্রিস্টান ও ১জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রাজস্থলী উপজেলার সর্ব-পশ্চিমে বাঙ্গালহালিয়া ইউনিয়নের অবস্থান। আগে এর নাম ছিল ভাংদিয়া। পরে ভাংদিয়া থেকে বাঙ্গালহালিয়া নামকরণ হয়।   উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে গাইন্দ্যা ইউনিয়ন, উত্তর-পূর্বে কাপ্তাই উপজেলার রাইখালী ইউনিয়ন, উত্তর-পশ্চিমে চট্টগ্রাম জেলার রাঙ্গুনিয়া উপজেলার কোদালা ইউনিয়ন, পশ্চিমে চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।   প্রশাসনিক কাঠামো  বাঙ্গালহালিয়া ইউনিয়ন রাজস্থলী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রঘোনা থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:  ইসলামপুর  কাকড়াছড়ি  চেয়ারম্যান টিলা  ছাগলখাইয়া  ডাকবাংলা  ধলিয়া  নাইক্যাছড়া  পাথরবন  পাবনা টিলা  বাঙ্গালহালিয়া  শফিপুর   শিক্ষা ব্যবস্থা  বাঙ্গালহালিয়া ইউনিয়নের সাক্ষরতার হার ৪০.৮৫%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  বাঙ্গালহালিয়া কলেজ  মাধ্যমিক বিদ্যালয়  বাঙ্গালহালিয়া উচ্চ বিদ্যালয়  রাজস্থলী উপজাতীয় আবাসিক উচ্চ বিদ্যালয়  নিম্ন মাধ্যমিক বিদ্যালয়  এডভান্টিস্ট হিলট্র্যাক্টস স্কুল এন্ড সেমিনারী  প্রাথমিক বিদ্যালয়  ইসলামপুর সরকারি প্রাথমিক বিদ্যালয়  কাকড়াছড়ি সরকারি প্রাথমিক বিদ্যালয়  কুটুরিয়াপাড়া সরকারি প্রাথমিক বিদ্যালয়  খ্যাংদংপাড়া সরকারি প্রাথমিক বিদ্যালয়  চেয়ারম্যান টিলা সরকারি প্রাথমিক বিদ্যালয়  ছাগলখাইয়া সরকারি প্রাথমিক বিদ্যালয়  ডাকবাংলাপাড়া সরকারি প্রাথমিক বিদ্যালয়  ধলিয়া নোয়াপাড়া সরকারি প্রাথমিক বিদ্যালয়  ধলিয়া মুসলিমপাড়া সরকারি প্রাথমিক বিদ্যালয়  নাইক্যাছড়া সরকারি প্রাথমিক বিদ্যালয়  পাথরবনপাড়া সরকারি প্রাথমিক বিদ্যালয়  পাবনা টিলা সরকারি প্রাথমিক বিদ্যালয়  বাঙ্গালহালিয়া যৌথ খামার সরকারি প্রাথমিক বিদ্যালয়  বাঙ্গালহালিয়া সরকারি প্রাথমিক বিদ্যালয়  বালুমুড়া মুসলিমপাড়া সরকারি প্রাথমিক বিদ্যালয়  বুইংবাইদংপাড়া সরকারি প্রাথমিক বিদ্যালয়  শফিপুর সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41409&union=03   যোগাযোগ ব্যবস্থা  বাঙ্গালহালিয়া ইউনিয়নে যোগাযোগের প্রধান সড়ক চন্দ্রঘোনা-বান্দরবান সড়ক। সব ধরনের যানবাহনে যোগাযোগ করা যায়।   খাল ও নদী  বাঙ্গালহালিয়া ইউনিয়নের মধ্য দিয়ে প্রবাহিত হচ্ছে বাঙ্গালহালিয়া খাল।   হাট-বাজার  বাঙ্গালহালিয়া ইউনিয়নের প্রধান হাট-বাজার হল বাঙ্গালহালিয়া বাজার।   জনপ্রতিনিধি   বর্তমান চেয়ারম্যান:আদুমং মারমা    আরও দেখুন   রাজস্থলী উপজেলা  রাজস্থলী থানা  চন্দ্রঘোনা থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:রাজস্থলী উপজেলার ইউনিয়ন
ব্যবহার  This is a subtemplate of . It returns a background color name (e.g.  or ) for any language family name entered. Family names and their background colors are shown in the quilt table below.  If no language family name is entered, or the input name is not recognised, a "" (blank) will be returned (resulting in a "transparent" background color), and the page will be added to :বিষয়শ্রেণী:পারিবারিক রং কোড ছাড়া ভাষাসমূহ.  রঙ ওভারভিউ   আরও দেখুন     :বিষয়শ্রেণী:পারিবারিক রং কোড ছাড়া ভাষাসমূহ
থাম্ব|ইবনে রুশদ আল-আন্দালুসির নাম সহ থুলুথ লিপিতে আরবি ক্যালিগ্রাফি আবুল ওয়ালিদ মুহাম্মাদ ইবন আহমাদ ইবন আহমাদ ইবন রুশদ (১০৫৮-১১২৬ খৃষ্টাব্দ) ছিলেন একজন মালিকি মুসলিম আইনজ্ঞ। তাঁকে আল-জাদ্দ ("দাদা") নামে ডাকা হয়। তিনি ছিলেন বিখ্যাত মুসলিম দার্শনিক ইবন রুশদের দাদা।   তথ্যসূত্র   বিষয়শ্রেণী:১০৫৮-এ জন্ম বিষয়শ্রেণী:১১২৬-এ মৃত্যু বিষয়শ্রেণী:১২শ শতাব্দীর আন্দালুসের ব্যক্তি বিষয়শ্রেণী:মুরিশ মালিকি পণ্ডিত
আন্তোনিও ফ্রাঞ্চেস্কো গ্রামশি(, , ; ২২ জানুয়ারি ১৮৯১ – ২৭ এপ্রিল ১৯৩৭) ছিলেন একজন ইতালীয় মার্ক্সবাদী দার্শনিক এবং কমিউনিস্ট রাজনীতিক। তিনি রাজনৈতিক তত্ত্ব, সমাজবিজ্ঞান ও ভাষাতত্ত্বের ওপর লেখালিখি করেছেন। গ্রামশি ধ্রুপদী মার্ক্সীয় চিন্তাধারার অর্থনৈতিক নির্ধারণবাদ থেকে বিযুক্ত হবার প্রয়াস চালান, ফলে তাকে একজন মুখ্য নব্য-মার্ক্সবাদী হিসেবে গণ্য করা হয়।Haralambos, Michael and Holborn, Martin (2013). Sociology Themes and Perspectives. 8th Ed. pp. 597–598. Collins. . তিনি ইতালির কমিউনিস্ট পার্টির একজন প্রতিষ্ঠাতা সদস্য ও এক সময়কার নেতা ছিলেন এবং বেনিতো মুসোলিনির ফ্যাসিবাদী শাসনামলে তাকে কারাবন্দী করা হয়।  তিনি তার কারাবাসকালে ঐতিহাসিক ও বিশ্লেষণমূলক ত্রিশটির অধিক নোটবই ও তিন সহস্রাধিক পৃষ্ঠা লিখেছিলেন। তার কারাগারের নোটবইকে বিংশ শতাব্দীর রাজনৈতিক তত্ত্বে অত্যন্ত মৌলিক অবদান হিসেবে গণ্য করা হয়।   তথ্যসূত্র   বিষয়শ্রেণী:পুঁজিবাদ বিরোধী বিষয়শ্রেণী:মার্ক্সবাদী সাংবাদিক বিষয়শ্রেণী:মার্ক্সবাদী তাত্ত্বিক বিষয়শ্রেণী:১৮৯১-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:সাম্যবাদী লেখক বিষয়শ্রেণী:মহাদেশীয় দার্শনিক বিষয়শ্রেণী:ফ্যাসিবাদ বিরোধী বিষয়শ্রেণী:মার্ক্সবাদী মানবতাবাদী বিষয়শ্রেণী:ইতালীয় নারীবাদী
বিহার রাজভবন হচ্ছে বিহারের রাজ্যপালদের সরকারি বাসভবন।Bihar CM Nitish Kumar mends fences with Raj Bhawan, hosts dinner for new Governor DY Patil IndiaToday. Retrieved 16 March 2013 এটি বিহারের রাজধানী পাটনায় অবস্থিত। এটি বিহারের মুখ্যমন্ত্রীর সরকারি বাসভবনের বিপরীত দিকে অবস্থিত। এর সামনে ভারতবর্ষের প্রথম রাষ্ট্রপতি, শ্রী রাজেন্দ্র প্রসাদের ভাস্কর্য বিদ্যমান। বিহারের বর্তমান রাজ্যপাল হচ্ছেন সত্যপাল মলিক।  আরো দেখুন  পাটনা সচিবালয়  ব্রিটিশ ভারত সাম্রাজ্যের সরকারি বাসভবন  তথ্যসূত্র  বহিঃসংযোগ  বিহারের রাজ্যপাল   বিষয়শ্রেণী:বিহারের সরকারি ভবন বিষয়শ্রেণী:ভারতের রাজ্যপালদের বাসভবন বিষয়শ্রেণী:বিহার সরকার বিষয়শ্রেণী:১৯১৭-এ ব্রিটিশ ভারতে প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য
ইয়ালো স্পট সুইফ্‌ট (বৈজ্ঞানিক নাম: Polytremis eltola (Hewitson)) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।  আকার   ইয়ালো স্পট সুইফ্‌ট এর প্রসারিত অবস্থায় ডানার আকার ৩৫-৪৫ মিলিমিটার দৈর্ঘের হয়।  উপপ্রজাতি  ভারতে প্রাপ্ত ইয়ালো স্পট সুইফ্‌ট এর উপপ্রজাতিসমূহ হল-   Polytremis eltola eltola Hewitson, 1869 – Darjeeling Yellow-spot Swift   বিস্তার  এই প্রজাতি ভারত এর জন্মু ও কাশ্মীর থেকে অরুণাচল প্রদেশ পর্যন্ত, নেপাল, ভুটান , মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এবং পাকিস্তান এর বিভিন্ন অঞ্চলে দেখা যায়।   বর্ণনা  এই প্রজাতি আকারে বড় এবং এদের ডানার উপরিতল বাদামী বর্ণের। সামান্য ডানার উভয়পৃষ্ঠে বিভিন্ন আকারের ঈষৎ স্বচ্ছ হলুদ ছোপ দেখা যায়। উক্ত হলুদ ছোপগুলির মধ্যে ২ এবং ৩ নং শিরার মধ্যবর্তী ছোপগুলি সবচেয়ে বড় এবং বর্গক্ষেত্রিক।  পিছনের ডানার উপরি এবং নিম্নপৃষ্ঠে ৪ ও ৫ নং ইন্টারস্পেসের মধ্যবর্তী অংশে কয়েকটি ছোট হলুদ ছোপ যুক্ত হয়ে একটি বড় ছোপ সৃষ্টি করে। এছাড়াও ২ ও ৩ নং ইন্টারস্পেসে কিছু ছোট ছোপ দেখা যায়।  উভয় ডানারই উপরিতলে গোড়ার দিকের (বেস্‌) অংশ কমলা-হলুদ রোঁয়ায় আবৃত। পিছনের ডানার নিম্নতলের রঙ অধিকতর কলমা-হলুদ। পুরুষ নমুনাদের ছোপগুলি হলদেটে, তবে স্ত্রী নমুনার ছোপগুলি সাদা, ডানার প্রান্তরেখা বরাবর হলুদ রোঁয়াযুক্ত।   আচরণ  এই প্রজাতি পাহাড়ী বনভূমিতেই আবদ্ধ থাকে সাধারনত ২৭০০মিটার উঁচু অবধি এদের বিচরণ নথিভুক্ত আছে। উপযুক্ত বাসস্থানে মার্চ থেকে নভেম্বর পর্যন্ত এদের দর্শন মেলে। অন্যান্য সুইফ্‌ট এর মত এরাও দ্রুতবেগে উড়তে পারে। টেরটোরিয়াল স্বভাবযুক্ত হওয়ায়, এরা দ্রুত এক চক্কর কেটে পুনরায় পূর্বের জায়গায় ফিরে আসে। এরা রৌদ্র পোহাতে পছন্দ করে এবং প্রয়শই আংশিক ডানা মেলে এদের রোদ বসে থাকতে দেখা যায়। ফুলে বসা এবং ফুলের মধু সংগ্রহ করা এদের খুব পছন্দের।   তথ্যসূত্র   বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি বিষয়শ্রেণী:ভারতের প্রজাপতি বিষয়শ্রেণী:আসামে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৬৯-এ বর্ণিত প্রজাপতি
আন্তঃসীমান্ত নদী হল এমন ধরনের নদী যা অন্তত এক বা একাধিক দেশের রাজনৈতিক সীমান্ত অতিক্রম করে। এই সীমান্ত কোনো দেশের অভ্যন্তরস্থ সীমান্ত বা আন্তর্জাতিক সীমান্ত হতে পারে। বর্তমানে পৃথিবীতে প্রায় ২৬০টি আন্তঃসীমান্ত নদী রয়েছে। বাংলাদেশেও উল্লেখযোগ্য সংখ্যক আন্তঃসীমান্ত নদী রয়েছে যার বেশিরভাগই জাতীয় সীমান্ত অতিক্রম করেছে।   বাংলাদেশের আন্তঃসীমান্ত নদী  বাংলাদেশের আন্তঃসীমান্ত নদীর সংখ্যা প্রায় ৫৭ টি। প্রতিবেশি দেশ ভারত এবং মায়ানমার থেকে এই নদীসমুহ বাংলাদেশে প্রবেশ করেছে। জলতাত্ত্বিক এবং রাজনৈতিক উভয় দিক হতে এই নদীগুলো গুরুত্বপূর্ণ। একদিকে এই নদীগুলি পলি বহন করে এনে মোহনা এলাকায় নতুন ভূমির সৃষ্টি করে অন্যদিকে এই পলি নদীর তলদেশ ভরাট করছে যা বন্যা সংঘটনের জন্য অনেকাংশে দায়ী। এছাড়া পানি বণ্টনের ক্ষেত্রে আন্তর্জাতিক আইন মেনে না চলার কারণে ভারত ও বাংলাদেশের মাঝে দীর্ঘদিন ধরে রাজনৈতিক অস্থিরতা বিদ্যমান রয়েছে।  ভারত এবং বাংলাদেশের আন্তঃসীমান্ত নদীর সংখ্যা ৫৪টি যার মধ্যে শুধু গঙ্গা নদীর পানি বণ্টন চুক্তি রয়েছে। ১৯৯৬ সালের ১২ই  ডিসেম্বর স্বাক্ষরিত এই চুক্তি অনুযায়ী প্রতি বছর ৩১শে জানুয়ারি থেকে ৩১শে মে এই সময়ে ফারাক্কায় প্রবাহিত পানির পরিমাপের ভিত্তিতে দুটো দেশের মধ্যে পানি বণ্টন হবে। ৩০ বছর মেয়াদি এ চুক্তি নবায়িত হবে দুটি দেশের সম্মতির প্রেক্ষিতে।   বাংলাদেশ-ভারত-মায়ানমার আন্তঃসীমান্ত নদীর তালিকা    রায়মঙ্গল  ইছামতী-কালিন্দী  বেতনা-কোদালিয়া  ভৈরব-কপোতাক্ষ  মাথাভাঙ্গা  গঙ্গা  পাগলা  আত্রাই  পুনর্ভবা  তেতুলিয়া  টাঙ্গন  কুলিক বা কোকিল  নাগর  মহানন্দা  ডাহুক  করতোয়া  তালমা  ঘোড়ামারা  দিওনাই-যমুনেশ্বরী  বুড়িতিস্তা  তিস্তা  ধরলা  দুধকুমার  ব্রহ্মপুত্র  জিঞ্জিরাম  চিল্লাখালি  ভোগাই  সোমেশ্বরী  দামালিয়া/যালুখালী  নওয়াগাং  উমিয়াম  যাদুকাটা  ধলা  পিয়াইন  শারি-গোয়াইন  সুরমা  কুশিয়ারা  সোনাই-বারদল  জুরি  মনু  ধলাই  লংলা  খোয়াই  সুতাং  সোনাই  হাওড়া  বিজনী  সালদা  গোমতী  কাঁকড়ি-ডাকাতিয়া  সিলোনিয়া  মুহুরী  ফেনী  কর্ণফুলি  নিতাই  বাংলাদেশ মিয়ানমার আন্তঃসীমান্ত নদী  সাঙ্গু  মাতামুহুরী  নাফ। </div>   আরো দেখুন   দানিউব নদী  নীল নদ  রাইন নদী   তথ্যসূত্র   বিষয়শ্রেণী:আন্তর্জাতিক নদী
মুহম্মদ আবদুল গফুর বাংলাদেশের রাজশাহী জেলার রাজনীতিবিদ ও রাজশাহী-৩ (পবা-মোহনপুর) আসনের সাবেক সংসদ সদস্য।   জন্ম  অধ্যাপক আবদুল গফুর রাজশাহী জেলায় জন্মগ্রহণ করেন।   রাজনৈতিক জীবন  আবদুল গফুর রাজশাহী জেলা বাংলাদেশ জাতীয়তাবাদী দলের সিনিয়র সহসভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়ন নিয়ে রাজশাহী-৩ (পবা-মোহনপুর) আসন থেকে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে তিনি রাজশাহী-৪ (বাগমারা উপজেলা) আসন থেকে অংশ নিয়ে পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:রাজশাহী জেলার ব্যক্তি
সোনামুখী রেলস্টেশন দক্ষিণ পূর্ব রেল অঞ্চলের আদ্রা রেল বিভাগের অন্তর্গত বাঁকুড়া-মাসগ্রাম লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলার সোনামুখীতে বিষ্ণুপুর-সোনামুখী রোডের পাশে অবস্থিত।.  ইতিহাস   বাঁকুড়া ও বর্ধমান জেলার  বাঁকুড়া এবং রায়নগর সংযোগকারী পুরানো ন্যারোগেজ বাঁকুড়া – দামোদর রেলপথ (যাকে বাঁকুড়া দামোদর নদী রেলওয়েও বলা হয়) ১৯১৬-১৭ সালের মধ্যে ট্রেন চলাচলের জন্য উন্মুক্ত করা হয়। ২০০৫ সালে, বাঁকুড়া – মাসগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। পুরো ট্র্যাকটি ২০২০-২১ সালে বিদ্যুতায়িত হয়।  তথ্যসূত্র  বহিঃসংযোগ  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
| label12 =  |  data12 =   | label13 =  |  data13 =   | label14 =  |  data14 =   | label15 =  |  data15 =   | label16 =  |  data16 =   | label17 =  |  data17 =   | header20 =    {{#ifexpr: ( and )           or ( and )           or ( and )           or ( and )           or ( and )           or ( and )    | একক রূপান্তর (সার্বভৌম)      ১ ইম্পেরিয়াল unit ...... সমান ...   }}  | label22 =  |  data22 =   | label23 =  |  data23 =   | label24 =  |  data24 =   | label25 =  |  data25 =   | label26 =  |  data26 =   | label27 =  |  data27 =   | header30 =    {{#ifexpr: ( and )           or ( and )           or ( and )           or ( and )           or ( and )           or ( and )    | একক রূপান্তর (ইউএস)      ১ ইউএস unit ...... সমান ...   }}  | label32 =  |  data32 =   | label33 =  |  data33 =   | label34 =  |  data34 =   | label35 =  |  data35 =   | label36 =  |  data36 =   | label37 =  |  data37 =   }}
আন-নূর মসজিদ ()  একটি সুন্নি মসজিদ যা ম্যানগিলাও, গুয়াম, যুক্তরাষ্ট্রে অবস্থিত। এটি মসজিদ আন-নূর নামেও পরিচিত।   বর্ণনা  গুয়ামের মুসলিম অ্যাসোসিয়েশন ১৯৯০ সালে প্রতিষ্ঠিত হবার পর মসজিদের নির্মাণ কাজ ১৯৯৭ সালে শুরু হয়। পরে এটি ২০০০ সালে সম্পন্ন হয় এবং গুয়ামের একমাত্র মসজিদ হিসেবে উদ্বোধন করা হয়।  মসজিদটিতে নিয়মিত পাঁচ ওয়াক্ত নামাজ, জুমু'আ (জুমু'আ নামেও পরিচিত), সন্ধ্যার ক্লাস এবং কমিউনিটি সভা অনুষ্ঠিত হয়।   আরও দেখুন    গুয়ামে ইসলাম   সূত্র      বিষয়শ্রেণী:মার্কিন যুক্তরাষ্ট্রের সুন্নি মসজিদ বিষয়শ্রেণী:২০০০-এ সম্পন্ন মসজিদ বিষয়শ্রেণী:১৯৯০-এ প্রতিষ্ঠিত ইসলামি সংগঠন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:২১শ শতাব্দীর মার্কিন যুক্তরাষ্ট্রের মসজিদ
মজান্দারন ইরানের ৩০টি প্রদেশের একটি। এটি কাস্পিয়ান সাগরের তীরে ও এলবুর্জ পর্বতমালার পাদদেশে অবস্থিত। এটি ইরানের একটি ঘনবসতিপূর্ণ প্রদেশ, যেখানে প্রায় ৩০ লক্ষ লোকের বাস। মজান্দারন প্রদেশে ইরান ও মধ্যপ্রাচ্যের সর্বোচ্চ পর্বতশৃঙ্গ দামভান্দ পর্বত অবস্থিত। কাস্পিয়ান সাগরের তীরে খনিজ তেল ও প্রাকৃতিক গ্যাসের বড় মজুদ আছে।   আরও দেখুন    তথ্যসূত্র   বিষয়শ্রেণী:ইরানের প্রদেশ বিষয়শ্রেণী:মাজান্দারান প্রদেশ
থাম্ব|300px|আমবাসা রেলওয়ে স্টেশন আমবাসা () ভারতের ত্রিপুরা রাজ্যের ধলাই জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে আমবাসা শহরের জনসংখ্যা হল ৬০৫২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আমবাসা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ত্রিপুরার শহর ও নগর বিষয়শ্রেণী:ধলাই জেলা
150px|thumb|১৫ ১৩ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ১৫ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৫ নং ক্রোমোজোমে ১০১ মিলিয়ন ভিত্তি জোড়া (যা ডিএনএ  তৈরীর মূল উপাদান) থাকে, যা কোষে অবস্থিত মোট ডিএনএ-এর ৩ থেকে ৩.৫০%।  গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৫ সম্ভবত ৭০০ থেকে ৯০০টি জীন ধারণ করে।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
১৯২০ সালের ১০ মে জাপানে সাধারণ নির্বাচন অনুষ্ঠিত হয়।Thomas T Mackie & Richard Rose (1991) The International Almanac of Electoral History, Macmillan, p281 এতে হারা তাকাশির নেতৃত্বাধীন রিক্কেন সেইয়ুকাই দলের জয় হয়। দলটি ৪৬৪টি আসনের মধ্যে ২৭৮টি আসন জিতে।   নির্বাচনী ব্যবস্থা   ১৯১৯ সালে নির্বাচনী সংস্কারের পর, প্রতিনিধি পরিষদের ৪৬৪ জন সদস্য ২৯৫টি একক সদস্যের নির্বাচনী এলাকা, ৬৮টি দুই সদস্যের নির্বাচনী এলাকা এবং ১১টি তিন সদস্যের নির্বাচনী এলাকা থেকে নির্বাচিত হন। ২৫ বছরের বেশি বয়সী পুরুষদের ভোটদান সীমাবদ্ধ ছিল। যারা বছরে কমপক্ষে ৩ ইয়েন প্রত্যক্ষ কর প্রদান করতেন তারাই ভোট প্রদান করার যোগ্য বলে নির্ধারিত হয়েছিল। যা ১৯১৭ সালের নির্বাচনে ১০ ইয়েন ছিল। যার ফলে ভোটদানে সক্ষম জনসংখ্যার অনুপাত ৬% এ উন্নীত হয়েছিল।Mackie & Rose, p276   নির্বাচনের ফলাফল    তথ্যসূত্র